**Javne biblioteke u Vermontu**

**Šta je javna biblioteka?**

Javne biblioteke su mesta za obrazovanje, zabavu i samopomoć, i nude mogućnosti za učenje i samousavršavanje za ljude svih uzrasta i društvenih slojeva. Biblioteke obično nude materijale koje posetioci mogu da koriste, kao i mogućnost korišćenja prostorija biblioteke i prateće infrastrukture. Bibliotečko osoblje je na raspolaganju da odgovori na pitanja i pomogne posetiocima u vezi korišćenja biblioteke.

**Šta nude javne biblioteke?**

|  |  |  |
| --- | --- | --- |
| Posetioci mogu besplatno koristiti većinu materijala u biblioteci u ograničenom vremenskom periodu, a zatim ih vratiti u biblioteku. Među ovim materijalima su: | | |
| * Knjige za odrasle i decu |  | * Audio knjige i muzika |
| * Novine |  | * Časopisi |
| * Ostali resursi |  | * Filmovi |
| Većina biblioteka održava besplatne aktivnosti za posetioce. Postoje različite vrste aktivnosti koje nude biblioteke: | | |
| * Edukativne aktivnosti za odrasle i decu |  | * Javno čitanje knjiga i druge aktivnosti za decu |
| * Umetničke događaje |  | * Muzičke događaje |
| Mnoge biblioteke svojim posetiocima nude različite tehnologije. Ove vrste tehnologije mogu uključivati: | | |
| * Računari sa pristupom internetu |  | * Štampači i skeneri |
| * Besplatan Wi-Fi |  | * Online resursi i aktivnosti |
| * Elektronske knjige |  |  |
| Biblioteke obično imaju osnovne pogodnosti za posetioce: | | |
| * Mesta za sedenje |  | * Stolove za rad i izradu domaćih zadataka |
| * Toalete i vodu za piće |  | * Sobe za sastanke ili mirne prostore za učenje |

**Kako se može postati član biblioteke?**

Članstvo u biblioteci je besplatno za stanovnike grada u kome se ona nalazi. Većina biblioteka će zahtevati da navedete svoje ime, adresu, broj telefona ili adresu e-pošte. Neke biblioteke zahtevaju da pokažete identifikacioni dokument. Biblioteke ne otkrivaju vaše lične podatke, osim u skladu sa zakonom. U većini slučajeva za posetu biblioteci nije potrebno biti njen član.

**Dobijte odgovore na pitanja**

Bibliotekari su na raspolaganju da odgovore na bilo koje pitanje koje bi korisnik biblioteke mogao da ima o bilo čemu. Čak i ako bibliotekar ne može odmah da odgovori na vaše pitanje, javiće vam se kada obavi istraživanje i kada nađe odgovor.

**Dobijte informacije preko interneta (baze podataka)**

Pored knjiga, biblioteke omogućavaju pristup informacijama preko interneta putem baza podataka. Te baze podataka su besplatne za upotrebu i u njima ima puno članaka, e-knjiga, video snimaka i fotografija, koji vam pomažu da pronađete sve informacije koje su vam potrebne. One uključuju informacije u vezi sa svime, od akademskih istraživanja do članaka i uputstava za vaše kućne projekte i hobije i odlično su mesto za pronalazak informacija preko interneta.

**Pronađite knjige**

Bibliotekari mogu da vam pomognu da pronađete knjigu kada znate naslov ili autora. Takođe mogu da vam daju preporuke za vašu sledeću knjigu na osnovu vaših interesovanja i informacija koje su vam potrebne.

Vaša biblioteka možda nema svaku knjigu koju želite da pročitate tada kada odete u biblioteku. Srećom, bibliotekari mogu da vam pomognu da uzmete knjige u svojoj državi i šire. Bibliotekari mogu da vam pomognu da uzmete knjige iz drugih biblioteka uz pomoć usluge Pozajmljivanje između biblioteka. Kada stigne knjiga koju ste zatražili, možete da je pregledate i vratite direktno u svoju lokalnu biblioteku.